Hêzanê Sûrîyeya Demokratîke (QSD) hesabê xo yê twitterî ser o eşkerayîyêke daye û da zanayene ke înan pê destekê Koalîsyonê Mîyanneteweyî Hesekê û Dêra Zorê de vera hucreyanê DAÎŞî 2 operasyonî kerdî.
QSDyî eşkera kerd ke nê operasyonan de 6 endamê DAÎŞî tepişîyayî ke nînan ra tay tenî tay sûcan ra gêrîyayêne. QSDyî îfade kerd ke netîceya operasyonî de dest nîya tay cebilxane, çek, madeyê teqaberî û pereyan ser.
